
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 160 

29 Απριλίου 2009 


ΑΠΟΦΑΣΕΙ Σ 

Αριθμ. 25227/1342/Φ.αιγ. - παρ./Ε.85 
Καθορισμός το πρώτον των ορίων αιγιαλού - παραλίας 
και δημιουργία ζώνης παραλίας, στη Νύφη, κόλπου 
Καλαμίτσας, νήσου Σκύρου, Ν. Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του ν. 2971/2001 (ΦΕΚ 285τ.Α7ΐ9.12.2001) 
«περί αιγιαλού, παραλίας και άλλες διατάξεις». 

2. Τις διατάξεις του ν.δ. 439/1970 «Περί συμπληρώσεως 
των διατάξεων του αιγιαλού». 

3. Τις διατάξεις του ν. 3200/1955 «περί διοικητικής απο- 
κεντρώσεως», όπως αυτές τροποποιήθηκαν και ισχύουν 
σήμερα με τα ν.δ. 532/1970, β.δ. 704/1970, β.δ. 705/1970, 
β.δ. 192/1972, π.δ. 71/1984, π.δ. 347/1986, ν. 2026/1992 και 
π.δ. 97/1993. 

4. Τις διατάξεις της παρ. 21 του άρθρου 46 του ν. 3220/ 
2004 (ΦΕΚ 15 τ.Α'/28.1.2004), «μέτρα αναπτυξιακής και 
κοινωνικής πολιτικής - αντικειμενοποίηση του φορολο¬ 
γικού ελέγχου και άλλες διατάξεις» δυνάμει των οποίων 
από 10.4.2004, αρμοδιότητες του Υπουργού Οικονομίας 
και Οικονομικών, οι οποίες ανήκαν ή είχαν μεταβιβα¬ 
στεί στους Νομάρχες μέχρι την έναρξη λειτουργίας 
των Νομαρχιακών Αυτοδιοικήσεων και αφορούν θέματα 
του Υπουργείου Οικονομίας και Οικονομικών, που εξαι¬ 
ρέθηκαν από την κατάργηση με τις διατάξεις της παρ. 
2 του άρθρου 39 του ν. 2218/1994, περιέρχονται στους 
Γενικούς Γραμματείς Περιφερειών. 

5. Την υπ’ αριθμ. 1063649/790/Α0006/3.8.2004 απόφαση 
του Υπουργού Οικονομίας και Οικονομικών «περί κατα¬ 
γραφής και διοικητικής κωδικοποίησης των αρμοδιοτή¬ 
των σε θέματα Υπηρεσιών του Υπουργείου Οικονομί¬ 
ας και Οικονομικών, που περιέρχονται στους Γ ενικούς 
Γ ραμματείς Περιφερειών κατά τις διατάξεις της παρ. 
21 του άρθρου 46 του ν. 3220/2004». 

6. Την υπ’ αριθμ. 2434/27.5.2004, όπως τροποποιήθη¬ 
κε με την υπ’ αριθμ. 3009/11.11.2004 και την υπ’ αριθμ. 
87/11.12005 αποφάσεις του Γενικού Γραμματέα Περιφέ¬ 
ρειας Στερεός Ελλάδας με την οποία ορίζεται η ΔΔΕ/ 
ΠΣΕ αρμόδια για την επικύρωση των ορίων αιγιαλού 
και παραλίας. 

7. Την από 22.2.2008 έκθεση της κατά το άρθρο 3 του 
ν. 2971/2001 αρμόδιας Επιτροπής καθορισμού των ορίων 


του αιγιαλού-παραλίας-παλ. αιγιαλού, που καθόρισε το 
πρώτον τα όρια αιγιαλού-παραλίας στη θέση «Νύφη, 
κόλπου Καλαμίτσας», της νήσου Σκύρου, Ν. Εύβοιας. 

8. Το από Ιούνιο 2007, με κλίμακα 1:1000 κτηματολογι- 
κό-υψομετρικό διάγραμμα του Τοπογράφου Μηχανικού 
Ελευθερίου Θ. Τσαβλίρη, σε δύο (2) πινακίδες, που ελέγ¬ 
χθηκαν για την ακρίβεια της αποτύπωσης την 21.8.2007 
από τον Δημ. Ξυγκόγιαννη, πτυχιούχο πολιτικό μηχα¬ 
νικό ΤΕ, υπαλλήλου της ΤΥΔΚ και θεωρήθηκε την ίδια 
ημερομηνία από τον Ελευθέριο Κασιμάτη, τοπογράφο 
μηχανικό ΠΕ/Α, προϊστάμενο της Τ.Υ.Δ.Κ. Ν. Εύβοιας, 
όπως ορίζουν οι διατάξεις του άρθρου 4 παρ. 2 του 
ν. 2971/2001 και συνοδεύει την Έκθεση της προαναφε- 
ρόμενης Επιτροπής. 

9. Τη σύμφωνη γνώμη του Γ ενικού Επιτελείου Ναυτικού, 
που διατυπώθηκε στο υπ’ Φ.544.5/50/09/Σ.6547/26.1.2009 
έγγραφό του. 

10. Το υπ’ αριθμ. Φ. 121/374/23.3.2009 έγγραφο της Κτη¬ 
ματικής Υπηρεσίας Ν. Εύβοιας, με το οποίο ζητείται η 
έκδοση της απόφασης, αποφασίζουμε: 

1. Επικυρώνουμε την από 22.2.2008 έκθεση της κατά 
το άρθρο 3 του ν. 2971/2001 αρμόδιας Επιτροπής καθο¬ 
ρισμού των ορίων του αιγιαλού-παραλίας «περί καθορι¬ 
σμού το πρώτον των ορίων αιγιαλού-παραλίας στη θέση 
«Νύφη, κόλπου Καλαμίτσας», της νήσου Σκύρου, του Ν. 
Εύβοιας καθώς και το από Ιούνιο 2007 κτηματολογι- 
κό-υψομετρικό διάγραμμα, που τη συνοδεύει, το οποίο 
συντάχθηκε από τον Τοπογράφο Μηχανικό Ελευθέριο 
Θ. Τσαβλίρη, σε δύο (2) πινακίδες, με κλίμακα 1:1000, 
που ελέγχθηκε για την ακρίβεια της αποτύπωσης την 
21.8.2007 από τον Δημ. Ξυγκόγιαννη, πτυχιούχο πολιτικό 
μηχανικό ΤΕ, υπαλλήλου της ΤΥΔΚ και θεωρήθηκε την 
ίδια ημερομηνία από τον Ελευθέριο Κασιμάτη, τοπο¬ 
γράφο μηχανικό ΠΕ/Α, όπως ορίζουν οι διατάξεις του 
άρθρου 4 παρ. 2 του ν. 2971/2001 και συνοδεύει την 
Έκθεση της προαναφερόμενης Επιτροπής. 

2. Στα παραπάνω κτηματολογικά διαγράμματα καθο¬ 
ρίσθηκαν από την αρμόδια Επιτροπή: 

α) η οριογραμμή του αιγιαλού με κόκκινη συνεχή πο¬ 
λυγωνική γραμμή με στοιχεία 1,2.41,42, της οποίας οι 

κορυφές ορίζονται με καρτεσιανές συντεταγμένες του 
Ελληνικού Γεωδαιτικού Συστήματος Αναφοράς 1987 
(Ε.Γ.ΣΑ ’87). 

β) η οριογραμμή της παραλίας με κίτρινη συνεχή πο¬ 
λυγωνική γραμμή με στοιχεία Τ,2',...,4Τ,42', της οποίας 








1370 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


οι κορυφές ορίζονται με καρτεσιανές συντεταγμένες 
του Ελληνικού Γεωδαιτικού Συστήματος Αναφοράς 1987 
(Ε.Γ.Σ.Α. ’87). 

Η οριογραμμή παραλίας καθορίζεται κατά τρόπο που 
να απέχει παντού σταθερή απόσταση δεκαπέντε (15) 
μέτρων από την οριογραμμή του αιγιαλού, για να εξυ¬ 
πηρετηθούν οι σκοποί της παρ. 2 του άρθρου 1 και της 
παρ. 3 του άρθρου 2 του ν. 2971/2001. 

3. Αποφαίνεται ότι δεν υπάρχει παλαιός αιγιαλός. 

4. Δεν εξαιρούνται οι κατασκευές (περιφράξεις) που 
υπάρχουν στη ζώνη παραλίας. 

5. Την εν μέρει ακύρωση της υπ’ αριθμ. 1112015/7969/ 
Β0010/14.11.1997 (ΦΕΚ 1051 τ.Δ74.12.1997) απόφασης 
Υπουργείου Οικονομικών και μόνο ως προς το τμήμα 
(1')-42' της οριογραμμής παραλίας που επικυρώθηκε με 
αυτήν, το οποίο με την παρούσα καταργείται. 

6. Την εν μέρει ακύρωση της υπ’ αριθμ. 3094/Φ.αιγ.- 
παρ./Ε.66/19.7.2007 (ΦΕΚ 381τ.Δ723.8.2007) απόφασης 
του Γ ενικού Γ ραμματέα Περιφέρειας Στερεός Ελλάδας 
και μόνο ως προς το τμήμα (Τ)-Υ της οριογραμμής 
παραλίας που επικυρώθηκε με αυτήν, το οποίο με την 
παρούσα καταργείται. 

Η απόφαση αυτή μαζί με την έκθεση και τα διαγράμ¬ 
ματα που προαναφέραμε, να δημοσιευθούν στην Εφη¬ 
μερίδα της Κυβερνήσεως. 

Λαμία, 10 Απριλίου 2009 

Ο Γ ενικός Γ ραμματέας Περιφέρειας 
ΠΑΝΤΕΛΗΣ ΣΚΛΙΑΣ 

ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ- 
ΠΑΡΑΛΙΑΣ-ΠΑΛΑΙΟΥ ΑΙΓΙΑΛΟΥ 

Για τον καθορισμό το πρώτον των ορίων αιγιαλού- 
παραλίας στη θέση «Νύφη, κόλπου Καλαμίτσας», νήσου 
Σκύρου, Ν. Εύβοιας 

Στη Χαλκίδα, σήμερα 22.2.2008, ημέρα Παρασκευή, οι 
υπογραφόμενοί: 

1) Αθηνά Μπούρικα, τοπ/φος μηχ/κός ΠΕ/Α, Προϊσταμέ- 
νη Κτηματικής Υπηρεσίας Ν. Εύβοιας, σαν Πρόεδρος, 

2) Ελευθερία Γραμματικού, μηχ/κός τοπογραφίας ΤΕ/ 
Γ, υπάλληλος Κτηματικής Υπηρεσίας Ν. Εύβοιας, σαν 
αναπληρωματικό μέλος (κωλυομένου του τακτικού μέ¬ 
λους), 

3) Αθανάσιος Δημητρίου, επικελευστής Λ.Σ., Λιμενάρ¬ 
χης Λ.Σ. Σκύρου, σαν μέλος, 

4) Κων/νος Κεράτσας, αρχιτέκτονας μηχ/κός ΠΕ/Α, 
αναπλ/τής Δ/ντής Χ.Ο.Π., Νομ/κής Αυτ/σης Εύβοιας, σαν 
μέλος, (κωλυομένου του τακτικού μέλους), 

5) (Ο Δ/ντής ΠΕ.ΧΩ. Στ. Ελλάδας, που αποτελεί το 5° 
μέλος αν και προσκλήθηκε νόμιμα κατά την αυτοψία 
δεν προσήλθε) 

που αποτελούμε την Επιτροπή καθορισμού ορίων αι- 
γιαλού-παραλίας, η σύνθεση της οποίας καθορίστηκε 
βάσει των διατάξεων του άρθρου 3 του Ν.2971/2001 «περί 
αιγιαλού-παραλίας και άλλες διατάξεις» και η οποία 
συγκλήθηκε με την υπ’ αριθμ. 10547/31.7.2006 απόφαση 
του Γ ενικού Γ ραμματέα Περιφέρειας Στερεός Ελλάδας, 
όπως τροποποιήθηκε με τις υπ’ αριθμ. 1492/28.2.2007 και 
6024/1016/31.1.2008 αποφάσεις, συνήλθαμε στα γραφεία 
της Κτηματικής Υπηρεσίας, μετά την υπ’ αριθμ. Φ93/ 


οικ.2/20.2.2008 πρόσκληση της Προέδρου της, για τον 
καθορισμό το πρώτον των ορίων αιγιαλού-παραλίας 
στη θέση Νύφη, του Κόλπου Καλαμίτσας, της νήσου 
Σκύρου, Ν. Εύβοιας. 

Αφού λάβαμε υπόψη 

1. Την από 1.8.2007 αίτηση του Ελευθερίου Τσαβλίρη 
καθώς και το υπ’ αριθμ. 11195/21.8.2007 έγγραφο της 
ΤΥΔΚ Ν. Εύβοιας, με το οποίο διαβιβάζονται θεωρημένα 
τοπογραφικά διαγράμματα και ζητείται ο καθορισμός 
των ορίων αιγιαλού - παραλίας στην πιο πάνω περιοχή, 
με ενδιαφερόμενο την ΕΝΤΕΚΑ Α.Ε. 

2. Το από Ιούνιο 2007 τοπογραφικό διάγραμμα του 
τοπογράφου μηχανικού Ελευθερίου Ο. Τσαβλίρη, με 
κλίμακα 1:1000, σε δύο (2) πινακίδες, που ελέγχθηκαν 
για την ακρίβεια της αποτύπωσης την 21.8.2007 από το 
Δημ. Ξυγκόγιαννη, πτ. πολ. μηχανικό ΤΕ της Τ.Υ.Δ.Κ. και 
θεωρήθηκαν την ίδια ημερομηνία από τον Ελ. Κασι- 
μάτη, τοπ. μηχανικό ΠΕ/Α, Προϊστάμενο της Τ.Υ.Δ.Κ. Ν. 
Εύβοιας, όπως ορίζουν οι διατάξεις του άρθρου 4 παρ. 
2 του ν. 2971/2001. 

3. Τις διατάξεις του ν. 2971/2001 (ΦΕΚ 285 τ.Α7ΐ9.12.2001) 
«περί αιγιαλού-παραλίας και άλλες διατάξεις», καθώς 
και της υπ’ αριθμ. 1089532πε/8205πε/Β0010/20.4.2005 
κοινή υπουργική απόφαση Υπουργών Οικονομίας και 
Οικονομικών και ΠΕΧΩΔΕ «περί στοιχείων καθορισμού 
αιγιαλού και παραλίας» 

4. Την από επιτόπιο μετάβαση των μελών της Επι¬ 
τροπής, κατά την 17.10.2007, μετά την υπ’ αριθμ. 
Φ93/29/11.10.2007 πρόσκληση της Προέδρου της, σχημα- 
τισθείσα αντίληψη για το πλάτος της βρέχόμενης ζώνης 
της ξηράς και άλλα συναφή στοιχεία που προβλέπονται 
από το άρθρο 9 του ν. 2971/2001 και ειδικότερα: 

α) τη γεωμορφολογία του εδάφους: 

ί) ότι η μορφολογία της ακτής στο βόρειο τμήμα της 
εξεταζόμενης περιοχής καθώς και σε ένα μικρό τμήμα 
στα νότια συνίσταται από χαλαρά ιζήματα (παραλία 
με κροκάλες και πέτρες), που έχουν προκόψει από την 
αποσάθρωση-διάβρωση των μητρικών πετρωμάτων της 
ακτής και από την εναπόθεση φερτών υλών ρυάκων που 
εκβάλλουν σ’ αυτήν, με εύρος που κυμαίνεται από 5,00 
έως 10,00 μέτρα και υψόμετρα αυχένα που κυμαίνονται 
από 1,20 έως 4,80 μέτρα, ενώ στο υπόλοιπο τμήμα η 
μορφολογία της ακτής συνίσταται από βραχώδη πρανή 
με απότομες κλίσεις κυρίως και ύψη στέψης που κυμαί¬ 
νονται από 5,00 έως 26,00 μέτρα περίπου, 

ϋ) της ακτής συνέχονται εκτάσεις λοφώδεις καλυμ¬ 
μένες με θαμνώδη βλάστηση, με έδαφος ημιβραχώδες, 
εκτός σχεδίου αδόμητη και χρήση κυρίως γεωργοκτη- 
νοτροφική, 

ίϋ) το φυσικό όριο βλάστησης συνίσταται από πυκνή 
θαμνώδη και δενδρώδη βλάστηση (σφεντάμια, αγριελιές, 
κέδροι, δάφνες κ.λπ.), 

β) το γεγονός ότι στην περιοχή δεν εντοπίστηκαν 
παράκτιοι φυσικοί πόροι, 

γ) τα πορίσματα από την εκτίμηση των μετεωρολογι¬ 
κών στοιχείων της περιοχής, όπως προκύπτουν από το 
Μετεωρολογικό Σταθμό Σκύρου, ότι δηλαδή η περιοχή 
που βρίσκεται στο νοτιοδυτικό τμήμα του νησιού προ¬ 
σβάλλεται από ανέμους έντασης 7-10 Β. κυρίως από 
Ν. Ν.Δ. και Δ. διευθύνσεις, πλην όμως πρόκειται για 
προστατευμένη ακτή, δεδομένου ότι βρίσκεται εντός 
του κόλπου Καλαμίτσας και καλύπτεται από τη νήσο 
Βαλάξα, 

δ) τη μορφολογία του πυθμένα, ο οποίος συνίσταται 
κυρίως από βραχώδη-πετρώδη σύσταση, με συστάδες 
με φύκια, με μεσαία βάθη και κλίσεις ομαλές, όπως 
προκύπτει από το χάρτη της ΓΥΣ 1:50.000, 
ε) τον τομέα ανάπτυξης κυματισμού σε σχέση με το 
μέτωπο της ακτής, ότι δηλαδή πρόκειται για ακτή με 
μικρό ανάπτυγμα πελάγους, αφού η ένταση του κυμα¬ 
τικού πεδίου και η επίδρασή του στην ακτή μειώνεται 
από το γεγονός ότι βρίσκεται εντός περίκλειστου κόλ¬ 
που που σχηματίζεται από τη νήσο Βαλάξα και την 
απέναντι ακτή (κόλπος Καλαμίτσας) που αποτελεί και 
φυσικό λιμάνι, 

στ) τη μη ύπαρξη τεχνικών έργων στην περιοχή, 
ζ) τη μη ύπαρξη εγκεκριμένων χωροταξικών κατευθύν¬ 
σεων και χρήσεων γης που επηρεάζουν την παράκτια 
ζώνη, 

η) τη μη ύπαρξη καταγεγραμμένων δημοσίων κτη¬ 
μάτων, 

0) το ότι δεν υφίσταται Κτηματολόγιο στην περιοχή, 
ι) την μη ύπαρξη ευπαθών οικοσυστημάτων και προ- 
στατευόμενων περιοχών. 

5. Την υπ’ αριθμ. 1112015/7969/Β0010/14.11.1997 (ΦΕΚ1051 
τ.Δ74.12.1997) απόφαση Υπ. Οικονομικών, με την οποία 
επικυρώθηκαν οι οριογραμμές αιγιαλού-παραλίας σε 
παρακείμενη προς Βορρά περιοχή της εξεταζόμενης 
καθώς και το διάγραμμα που τη συνοδεύει βάσει του 
οποίου έγινε και η απαιτούμενη συναρμογή της κορυ¬ 
φής αιγιαλού. 

Η συναρμογή των κορυφών της παραλίας δεν είναι 
εφικτή δεδομένου ότι το εγκ/νο με την προαναφερό- 
μενη απόφαση τμήμα της (Υ)-42' εμπίπτει εντός της 
προτεινόμενης με την παρούσα ζώνη παραλίας και ως 
εκ τούτου το τμήμα αυτό (Υ)-42', όπως εμφανίζεται με 
κίτρινη διακεκομμένη στην πινακίδα Τ-612-01-203, θα 
πρέπει να καταργηθεί. 

6. Την υπ’ αριθμ. 3094/Φ.αιγ.- παρ./Ε.66/19.7.2007 (ΦΕΚ 
381 τ.Δ723.8.2007) απόφαση Γ. Γ. Περιφέρειας Στ. Ελλά¬ 
δας, με την οποία επικυρώθηκαν οι οριογραμμές αιγια- 
λού-παραλίας σε παρακείμενη προς Νότο περιοχή της 
εξεταζόμενης καθώς και το διάγραμμα που τη συνοδεύει 
βάσει του οποίου έγινε και η απαιτούμενη συναρμογή 
της κορυφής αιγιαλού. 

Η συναρμογή των κορυφών της παραλίας δεν είναι 
εφικτή δεδομένου ότι το εγκ/νο με την προαναφερόμενη 
απόφαση τμήμα της (Τ)-Τ εμπίπτει εντός της προτεινό- 
μενης με την παρούσα ζώνη παραλίας και ως εκ τούτου 
το τμήμα αυτό (Τ)-Τ, όπως εμφανίζεται με στην πινακίδα 
Τ-612-01-202, θα πρέπει να καταργηθεί. 


7. Για τον καθορισμό της οριογραμμής παραλίας η 
Επιτροπή αφού έλαβε υπόψη τις διατάξεις των άρθρων 
1 (παρ. 2), 2 (παρ. 3) και 7 (παρ. 1 και 5) του ν. 2971/2001 
και συνεκτιμώντας τα δεδομένα, ότι δηλαδή πρόκειται 
για περιοχή εκτός σχεδίου, που η πρόσβαση στην ακτή 
επιτυγχάνεται κυρίως δια θαλάσσης, προτείνει τη δημι¬ 
ουργία ζώνης παραλίας πλάτους δεκαπέντε (15) μέτρων, 
που θεωρείται απαραίτητη για την εξυπηρέτηση της 
επικοινωνίας της ξηράς με τη θάλασσα και αντίστρο¬ 
φα καθώς και για την εξυπηρέτηση άλλων κοινωφελών 
σκοπών (έργα υποδομής και ανάπλασης). 

Ύστερα από τα παραπάνω η Επιτροπή, αποφασίζει: 

1) Καθορίζει επί του παραπάνω τοπογραφικού δια¬ 
γράμματος: 

α. Την οριογραμμή του αιγιαλού με κόκκινη συνεχή 
πολυγωνική γραμμή 1,2—41,42, της οποίας οι κορυφές 
ορίζονται με συντεταγμένες εξαρτημένες από το κρα¬ 
τικό τριγωνομετρικό δίκτυο σε Εγκάρσια Μερκατορική 
Προβολή στο Ελληνικό Γεωδαιτικό Σύστημα Αναφοράς 
1987 (ΕΓΣΑ ’87). 

β. Την οριογραμμή της παραλίας με κίτρινη συνεχή 
πολυγωνική γραμμή 1',2'... 41',42', της οποίας οι κορυφές 
εξασφαλίζονται με συντεταγμένες εξαρτημένες από 
το κρατικό τριγωνομετρικό δίκτυο σε Εγκάρσια Μερ¬ 
κατορική Προβολή στο Ελληνικό Γεωδαιτικό Σύστημα 
Αναφοράς 1987 (ΕΓΣΑ ’87). 

Η οριογραμμή παραλίας καθορίζεται κατά τρόπο που 
να απέχει παντού σταθερή απόσταση δεκαπέντε (15) μέ¬ 
τρων από την οριογραμμή του αιγιαλού, για να εξυπηρε¬ 
τηθούν οι σκοποί της παρ. 2 του άρθρου 1 της παρ. 3 του 
άρθρου 2 και της παρ. 1 του άρθρου 7 του ν. 2971/2001. 

2) Αποφαίνεται ότι δεν υπάρχει παλαιός αιγιαλός. 

3) Υπάρχουν κατασκευές (περιφράξεις) στη ζώνη πα¬ 
ραλίας, που δεν εξαιρούνται. 

4) Την εν μέρει ακύρωση της υπ’ αριθμ. 1112015/7969/ 
Β0010/14.11.1997 (ΦΕΚ 1051 τ.Δ74.12.1997) απόφασης Υπ. 
Οικονομικών και μόνο ως προς το τμήμα (1')-42' της 
οριογραμμής παραλίας που επικυρώθηκε με αυτήν, το 
οποίο με την παρούσα καταργείται. 

5) Την εν μέρει ακύρωση της υπ’ αριθμ. 3094/Φ.αιγ- 
παρ./Ε,66/19.7.2007 (ΦΕΚ 381 τ.Δ723.8.2007) απόφασης 
Γ.Γ. Περιφέρειας Στ. Ελλάδας και μόνο ως προς το τμή¬ 
μα (Τ)-Τ της οριογραμμής παραλίας που επικυρώθηκε 
με αυτήν, το οποίο με την παρούσα καταργείται. 

Η Επιτροπή 

ΑΘΗΝΑ ΜΠΟΥΡΙΚΑ, ΕΛΕΥΘΕΡΙΑ ΓΡΑΜΜΑΤΙΚΟΥ, 
ΑΘΑΝ. ΔΗΜΗΤΡΙΟΥ, ΚΩΣΤΑΣ ΚΕΡΑΤΣΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 




ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 39 % 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 39 % 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 



Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οάτοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: Τηλεφωνικά: 210 4071010 ■ <3χ: 210 4071010 ■ ίπίοτηοί: Η1ΐρ=//νννννν·θί·9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 



Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 ί, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι, και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 ί ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.ΕΑ, τα τριτοβάθμια συνδικαλιστικά Όργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.; 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.β1.9Γ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐΐρ://νννννν.8(.ί|Γ - ί-πΐίίΙ: ννοί)ηπ35ΐ£Γ·£ΐ@οΙ·αΓ 









































































